
           КРУМОВГРАД 
Д О К Л А Д Н А  З А П И С К А

ОТ СЕБИХАН КЕРИМ МЕХМЕД - КМЕТ НА ОБЩИНА КРУМОВГРАД
ОТНОСНО: Отпускане на еднократни парични помощи на лица и семейства от община Крумовград

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,


Постъпиха 11 заявления-декларации за отпускане на еднократна парична помощ, които са разгледани от комисия, назначена със Заповед № КО-744/09.10.2026 г. на кмета на община Крумовград, в съответствие с Правилника за реда и начина за отпускане на еднократна парична помощ, приет от ОбС Крумовград с Решение № 69 от Протокол № 5 от 11.02.2008 г., направени изм. и доп. с Решение № 355 от протокол № 24/22.10.2013 г., изм. и доп. с Решение № 659  от протокол  № 36/29.11.2018 г. на ОбС – Крумовград и изм. и доп.  с Решение № 299 от Протокол № 19 от 28.04.2021 година на ОбС – Крумовград.   
Съгласно правилника, еднократна помощ се отпуска при инцидентно възникнали потребности, както следва:

· на лица и семейства, пострадали при бедствия, аварии и пожари;
· на лица и семейства при възникнали здравни, образователни и социални потребности.

Еднократна помощ се отпуска на лица и семейства само веднъж в рамките на мандата на общински съвет. 

Размерите за отпускане на еднократна помощ, определени съгласно правилника са:
· до три минимални работни заплати за лица и семейства  пострадали  при пожари със засегната част на основното жилище;
· до една минимална работна заплата за лица и семейства пострадали при пожари със засегната част на  селскостопански постройки;
· до една минимална работна заплата за лица и семейства при възникнали здравни,  образователни  и социални проблеми;
· при изключителни тежки случаи може да бъде отпусната еднократна помощ над посочените по горе размери.
   
Лицата и семействата трябва да отговарят на следните условия:

· не са регистрирани като търговци по смисъла на Търговския закон и/или не извършват търговска дейност по смисъла на Търговския закон;

· не са извършвали разпоредителни сделки с недвижимо или движимо имущество и/или идеални части от него за срок до една година преди датата на подаване на заявлението-декларация за отпускане на помощта, не са сключвали договор за предоставяне на собственост срещу задължение за издръжка и гледане, с изключение на лицата по чл. 2 т. 1;

· да нямат спестявания, дялови участия и ценни книжа, чиято обща стойност за отделно лице или за всеки един от членовете на семейството да не надхвърля 500 лева;

·  жилището, за което кандидатстват за възстановяване на щети по чл. 2, т. 1, е единствено за семейството, не е застраховано в застрахователна институция и за него има документ за собственост или данъчна декларация;

· поразените стопански постройки, за които кандидатстват за възстановяване на щети по чл. 2, т. 1,  са за селскостопански нужди за задоволяване потребностите на семейството и не са застраховани;

· средномесечният доход  на  член от семейството, получен през  последните три месеца, предхождащи месеца на подаване на заявлението-декларация за  отпускане на еднократната помощ не надвишава линията на бедност определена за страната;
· не притежава повече от един жилищен имот;

· не притежава недвижима или движима собственост и/или идеални части от нея, която може да бъде източник на доходи, с изключение на вещите, които служат за обичайно потребление на лицето или семейството;

· не е получавал финансова помощ за настъпилия инцидент от други институции и организации. 


Еднократна помощ не се отпуска:

· За заплащане на допълнителни услуги извън оказаната медицинска помощ като: избор на екип; подобрени битови условия и допълнително обслужване; административни такси и други дейности свързани с престоя в лечебното заведение.

· За заплащане на разходи за лечение, стойността на което се поема в пълен размер от други институции - НЗОК, МЗ и др.

· За закупуване на помощни средства, приспособления, медицински изделия и консумативи, които се отпускат по реда на други нормативни актове.

· За погасяване на кредити, наеми, данъци и здравноосигурителни вноски.
Подадени са заявления от следните лица: 

1.  Б. Х. Х. от с. Орех, мах. „…….“ № …., общ. Крумовград – Заявление-декларация с вх. № 94-Б-159/01.07.2026 г., с което лицето иска помощ за възникнала здравна потребност.

Няма представени разходооправдателни документи.


Няма получен доход през последните три месеца. 


Лицето представя: Резултат от образно изследване - Рентгенография с  дата -01.07.2026г., Заключение: Бронхит. Епикриза  с изх.№599/09.07.2026г. от МБАЛ „ЖИВОТ“+ ЕООД гр. Крумовград, с диагноза: Бактериална пневмония, неуточнена.


При извършената социална анкета се установи, че заявителката е неомъжена, към настоящи момент не живее на посочения в заявлението адрес. Няма представени разходооправдателни документи за направеното лечение. Видно от приложената епикриза към момента липсва инцидентна здравна потребност.


След цялостно разглеждане и обсъждане на случая, комисията стигна до извода, че лицето не отговаря на условията за подпомагане.


Предлагам Общинският съвет да откаже на Б. Х. Х. от с. Орех, общ. Крумовград еднократна парична помощ на основание чл. 2, т. 2 от Правилника за реда и начина за отпускане на еднократна парична помощ, приет от ОбС – Крумовград, поради липса на доказана инцидентно възникнала здравна потребност към момента на разглеждане на заявлението.
2. Ш. Е. У. от с. Подрумче, мах. „………“, № …., общ. Крумовград - Заявление-декларация с вх. № 94-Ш-152/10.07.2026 г., с което лицето иска помощ за възникнала здравна потребност.

Представени са разходооправдателни документи на стойност: 1 296.00 евро


Доход, получен през последните три месеца: 3 710.95 евро /618.49 евро средномесечно на член от семейството/. 



Лицето представя: Епикриза от дата 28.07.2025г. от Университетска болница МБАЛ „ СВЕТИ ИВАН РИЛСКИ“ ЕАД, гр. София, с диагноза: Дискова херния L5-S1 Кауда еквина синдром., МКБ: М51.1 Увреждане на междупрешленните дискове в поясния и другите отдели на гръбначния стълб с радикулопатия., КП: 211.1 Гръбначни и гръбначномозъчни оперативни интервенции с голям и много голям обем и сложност. ЕР от ТЕЛК № 02168/26.06.2025 г., с определени 100.00 %  т. н. р., с чужда помощ. Водеща диагноза: Атрофия на зрителния нерф.  
След цялостно разглеждане и обсъждане на случая комисията стигна до извода, че семейството не отговаря на условията за подпомагане, тъй като средномесечният доход на член от семейството, получен през последните три месеца, предхождащи месеца на подаване на заявлението-декларация, надвишава линията на бедност, определена за страната.


Предлагам Общинският съвет да откаже на Ш. Е. У. от с. Подрумче, общ. Крумовград, еднократна парична помощ на основание чл. 8, ал. 1, т. 8 от Правилника за реда и начина за отпускане на еднократна парична помощ, приет от ОбС – Крумовград.
3. Е. Л. М. от с. Качулка ул. „……..“ № ….., общ. Крумовград - Заявление-декларация с вх. № 94-Е-232/30.07.2026 г., с което лицето иска помощ за възникнала здравна потребност.

Няма представени разходооправдателни документи.


Няма получен доход през последните три месеца.


Лицето представя: Епикриза с изх. № 1175/29.07.2026 г. от Специализирана болница за активно лечение на ПНЕВМО-ФТИЗИАТРИЧНИ ЗАБОЛЯВАНИЯ „ХАСКОВО“-ЕООД гр. Хасково, с диагноза: Бактериална пневмония, двустранно. 

При извършената социална анкета се установи, че заявителят е неженен, живее сам и е безработен. Поради влошеното си здравословно състояние лицето е в невъзможност да упражнява трудова дейност и не разполага с доходи, с които да покрива основните си ежедневни и битови потребности. Същевременно здравословното му състояние налага поддържаща терапия с инхалатор, която е жизненоважна за него.


След цялостно разглеждане и обсъждане на случая, комисията стигна до извода, че лицето отговаря на условията за подпомагане и се нуждае от финансова подкрепа.

Предлагам Общинският съвет да отпусне на лицето Е. Л. М. от с. Качулка, общ. Крумовград, еднократна парична помощ в размер на 300.00 евро на основание чл. 2, т. 2 и чл. 4, ал. 3 от Правилника за реда и начина за отпускане на еднократна парична помощ, приет от ОбС – Крумовград.

4. Н. А. М., от с. Къклица, № ……, общ. Крумовград - Заявление-декларация с вх. № 94-Н-267/20.08.2026 г., с което лицето иска помощ за възникнала здравна потребност.

Няма представени разходооправдателни документи.



Няма получени доходи за предходните три месеца.





Лицето представя:  Епикриза от МБАЛ „Д-р Атанас Дафовски“ гр. Кърджали, изд. № 11506/07.08.2026 г., с диагноза: Язва на стомаха, остра с перфорация МКБ К25.1.; Епикриза от МБАЛ „Д-р Атанас Дафовски“ гр.Кърджали с изд. № 11977/14.08.2026 г., с диагноза: Реконвалесценция след хирургична намеса.


При извършената социална анкета се установи, че семейството е двучленно и се намира в затруднено финансово положение. Поради необходимост от спешна операция на заявителя са възникнали непредвидени разходи, които допълнително са обременили бюджета на домакинството. Семейството се нуждае от финансова подкрепа, тъй като към настоящия момент нямат никакви доходи, а заявителя все още не е в добро здравословно състояние и не може да работи.  

След цялостно разглеждане и обсъждане на случая, комисията стигна до извода, че  семейството отговаря на условията за подпомагане и се нуждае от финансова подкрепа.


Предлагам Общинският съвет да отпусне на лицето Н. А. М. от с. Къклица № …….,  еднократна парична помощ в размер на 300.00 евро на основание чл. 2, т. 2 и чл. 4, ал. 3 от Правилника за реда и начина за отпускане на еднократна парична помощ, приет от ОбС – Крумовград.

5. Х. Х. М. от с. Лещарка, № …., общ. Крумовград - Заявление-декларация с вх. № 94-Х-292/03.09.2026 г., с което лицето иска помощ за възникнала здравна потребност.

Представени са разходооправдателни документи на стойност 2 895.67 евро.


Доход, получен през последните три месеца: 2 276.19 евро /758.73 евро средномесечно на член от семейството/.


Лицето представя: Епикриза от МБАЛ “ ХИГИЯ“ АД - гр. Пазарджик, изх. № 2929/02.07.2026 г. с диагноза: М16.1 Друга първична коксартроза. ЕР от ТЕЛК № 91098/20.03.2024 г., с определени 92.00 %  т. н. р., водеща диагноза: Първична коксартроза, двустранна.


След цялостно разглеждане и обсъждане на случая комисията стигна до извода, че лицето не отговаря на условията за подпомагане, тъй като средномесечният доход на член от семейството, получен през последните три месеца, предхождащи месеца на подаване на заявлението-декларация, надвишава линията на бедност, определена за страната.   


Предлагам Общинският съвет да откаже на лицето Х. Х. М. от с. Лещарка, № …..,  еднократна парична помощ на основание чл. 8, ал. 1, т. 8 от Правилника за реда и начина за отпускане на еднократна парична помощ, приет от ОбС – Крумовград.
6. П. М. Ф. от с. Малък Девесил, общ. Крумовград,  - Заявление-декларация с вх. № 94-П-28/11.09.2026 г., с което лицето иска помощ за възникнала здравна потребност.

Не  представя разходооправдателни документи.


Няма получени доходи за предходните три месеца.





Лицето представя: Епикриза от МБАЛ „Д-р Атанас Дафовски“ АД -  гр. Кърджали, с изх. № 12508/21.08.2026 г., с диагноза: Мозъчен инфаркт, причинен от неуточнена оклузия или стеноза на церебрални артерии; ИМИ в БЛСМА; Десностранна химипареза.

Епикриза от МБАЛ „Д-р Атанас Дафовски“ АД, гр. Кърджали, с изх.№12730/29.08.2026г.,КП №254 –Продължително лечение и ранна рехабилитация след острия стадий на исхемичен и хеморагичен мозъчен инсулт с остатъчни проблеми за здравето. Окончателна диагноза: Z54.8 Реконвалесценция след друго лечение 163.5 мозъчен итфаркт, причинен от неуточнена оклузия или стеноза на церебрални артерии.


При извършената социална анкета се установи, че заявителят е неженен, живее при сестра си, която го обгрижва. Преди да настъпи здравословния проблем е пребивавал в Република Гърция. По време на престоя си там внезапно е почувствало неразположение, вследствие на което е диагностицирано с исхемичен мозъчен инсулт. В резултат на прекарания инсулт към настоящия момент лицето е с десностранна хемипареза, което значително ограничава неговата двигателна активност и способността му да се самообслужва и да извършва самостоятелно ежедневните си дейности. Към момента лицето се нуждае от постоянна помощ и подкрепа в ежедневието.

След цялостно разглеждане и обсъждане на случая комисията стигна до извода, че лицето отговаря на условията за подпомагане и се нуждае от финансова подкрепа.


Предлагам Общинският съвет да отпусне на П. М. Ф. от с. Малък Девесил, общ. Крумовград, еднократна парична помощ в размер на 300.00 евро на основание чл. 2, т. 2 и чл. 4, ал. 3 от Правилника за реда и начина за отпускане на еднократна парична помощ, приет от ОбС – Крумовград.
7. Н. Х. И. от с. Звънарка, мах. ……, № ….., общ. Крумовград - Заявление-декларация с вх. № 94-Н-309/11.09.2026 г., с което лицето иска помощ за възникнала здравна потребност.

Представени са разходооправдателни документи на стойност 360.00 евро.


Доход, получен през последните три месеца: 1 372.82 евро /228.80 евро средномесечно на член от семейството/.

Лицето представя: Епикриза от УМБАЛ „Тракия“ -  гр. Стара Загора, изх. № 12742/18.08.2026г. с диагноза: С23 Злокачествено новообразование на жлъчния мехур.


При извършената социална анкета се установи, че семейството е двучленно, заявителката е с тежко злокачествено заболяване и се нуждае от постоянни грижи и наблюдение от друго лице.  Към настоящия момент има подадено заявление за Личен асистент. Основен източник на доходи за семейството е пенсията за инвалидност на мъжа на заявителката. Предвид влошеното здравословно състояние на лицето, ограничените финансови възможности и необходимостта от подкрепа за посрещане на възникналите и предстоящи разходи, семейството се нуждае от подпомагане.

 След цялостно разглеждане и обсъждане на случая комисията стигна до извода, че семейството отговаря на условията за подпомагане и се нуждае от финансова подкрепа.


Предлагам Общинският съвет да отпусне на лицето Н. Х. И. от с. Звънарка, мах. …….., № ….., общ. Крумовград, еднократна парична помощ в размер на 400.00 евро на основание чл. 2, т. 2 и чл. 4, ал. 3 от Правилника за реда и начина за отпускане на еднократна парична помощ, приет от ОбС – Крумовград.

8. М. Х. Ч. от с. Орех, мах. „…..“, № ……, общ. Крумовград - Заявление-декларация с вх. № 94-М-627/11.09.2026 г., с което лицето иска помощ за възникнала здравна потребност.

Представени са разходооправдателни документи на стойност 1 125.00 евро.


Доход, получен през последните три месеца: 2 193.76 евро /731.25 евро средномесечно на член от семейството/.


Лицето представя: Епикриза от МБАЛ „Д-р Атанас Дафовски“ - гр.Кърджали, изд. № 11890/17.08.2026 г., с диагноза: Пертрохантерно счупване, закрито.


При извършената социална анкета се установи, че заявителят живее със сина и снаха си които, са се върнали от р.Турция за да се грижат за него, към настоящия момент синът му е личен асистент по механизма за предоставяне на лична помощ. Лицето кандидатства за отпускане на еднократна помощ за възстановяване на направени разходи за проведени оперативни процедури с голям обем и сложност на таза и далния крайник – петрохантерно счупване.


След цялостно разглеждане и обсъждане на случая комисията стигна до извода, че лицето не отговаря на условията за подпомагане, тъй като средномесечният доход на член от семейството, получен през последните три месеца, предхождащи месеца на подаване на заявлението-декларация, надвишава линията на бедност, определена за страната.


Предлагам Общинският съвет да откаже
на лицето М. Х. Ч. от с. Орех, мах. „……….“,  №……, еднократна парична помощ на основание чл. 8, ал. 1, т. 8 от Правилника за реда и начина за отпускане на еднократна парична помощ, приет от ОбС – Крумовград.

9. А. М. С. от с. Вранско, мах. „………“, № ……., общ. Крумовград - Заявление-декларация с вх. № 94-А-561/24.09.2026 г., с което лицето иска помощ за възникнала здравна потребност.

Представени са разходооправдателни документи на стойност 20.55 евро.


Доход, получен през последните три месеца: 868.74 евро /144.79 евро средномесечно на член от семейството/.


Лицето представя: Амбулаторен лист № 26264А01САЕ6 от дата 21.09.2026 г., с диагноза: Друга уточнена хронична обструктивна белодробна болест. Придружаващи заболявания и усложнения:  Плеврално срастване при азбестроза. 


При извършената социална анкета се установи, че заявителят живее със съпругата си и най-малкия им пълнолетен син. Съгласно представената медицинска документация, на лицето е поставена диагноза „Друга уточнена хронична обструктивна белодробна болест“.  Заявителят споделя, че е с прекъснати здравноосигурителни права, единственият им доход е от месечни помощи отпуснати от Дирекция „Социално подпомагане“, поради което изпитва затруднения при ползването на медицинска помощ в болнично заведение. От представената медицинска документация е видно, че състоянието му налага провеждането на непрекъсната кислородна терапия в домашни условия. Семейството обаче не разполага с необходимите финансови средства за закупуване на такъв апарат. По данни на заявителя и неговото семейство, за осигуряването на кислороден апарат са взели паричен заем от по-големия брат на заявителя в размер на 200.00 евро.

След цялостно разглеждане и обсъждане на случая комисията стигна до извода, че семейството отговаря на условията за подпомагане и се нуждае от финансова подкрепа.


Предлагам Общинският съвет да отпусне  на лицето А. М. С. от с. Вранско, общ. Крумовград, еднократна парична помощ в размер на 300.00 евро на основание чл. 2, т. 2 и чл. 4, ал. 3 от Правилника за реда и начина за отпускане на еднократна парична помощ, приет от ОбС – Крумовград.

 10. Р. Х. Х. от  с. Орех, № ….., общ. Крумовград - Заявление-декларация с вх. № 94-Р-190/25.09.2026 г., с което лицето иска помощ за възникнала здравна потребност.

Представени са разходооправдателни документи на стойност 69.81 евро.

Няма получени доходи за предходните три месеца.


Лицето представя: Епикриза от УМБАЛ „СВЕТИ ГЕОРГИ“ гр.Пловдив с И.З. № 67750 /15.09.2026г. Окончателна диагноза: N 13.3.Други и неуточнени хидронефрози.



При извършената социална анкета се установи, че към настоящия момент заявителката живее при майка си в с. Подрумче. През месец септември 2026 г. ѝ е извършена ендоскопска екстракция на уретерен камък чрез уретероскопия, при която е поставен стент в левия уретер. Проведеното лечение и необходимостта от последващо възстановяване са довели до допълнителни разходи за медикаменти, медицински консумативи, контролни прегледи и други медицински потребности. Предвид здравословното състояние на заявителката, липсата на доходи през предходните три месеца и ограничените ѝ финансови възможности е налице необходимост от финансова подкрепа за покриване на направените разходи.


След цялостно разглеждане и обсъждане на случая комисията стигна до извода, че лицето отговаря на условията за подпомагане.



Предлагам Общинският съвет да отпусне на лицето Р. Х. Х.  от  с. Орех, № ….., общ. Крумовград, еднократна парична помощ в размер на 400.00 евро на основание чл. 2, т. 2 и чл. 4, ал. 3 от Правилника за реда и начина за отпускане на еднократна парична помощ, приет от ОбС – Крумовград.

   11. С. Й. М. от с. Пелин, мах. „…….“, № ……, общ. Крумовград - Заявление-декларация с вх. № 94-С-573/02.10.2026 г., с което лицето иска помощ за възникнала здравна потребност.

Не представя разходооправдателни документи.                                                                                                

Няма получени доходи за предходните три месеца.


Лицето представя: Епикриза от МБАЛ „Д-р Атанас Дафовски“ - гр.Кърджали, изд. № 12588/25.08.2026 г., с диагноза: Други бактериални пневмонии - на десния долен дял. Придружаващи заболявания: Инвазия на белия дроб, предизвикана от Eihinococcus granilosus-/B67.1/. Инвазия на черния дроб, предизвикана от Echinococcus granilosus- /В67.0/.


При извършената социална анкета се установи че, заявителят произхожда от многодетно семейство и живее заедно с родители и по-малки братя и сестри. По данни на родителите му С….. спешно се нуждае от оперативно лечение по повод на установен Ехинокок на бял и черен дроб Предвид здравословното му състояние и необходимостта от предстоящо лечение, лицето кандидатства за отпускане на еднократна помощ за покриване  на разходите свързани с лечението.


След цялостно разглеждане и обсъждане на случая, комисията стигна до извода, че лицето отговаря на условията за подпомагане.


Предлагам Общинският съвет да отпусне на лицето С. Й. М. от с. Пелин, мах. „……“, №……, общ. Крумовград,  еднократна парична помощ в размер на 400.00 евро на основание чл. 2, т. 2 и чл. 4, ал. 3 от Правилника за реда и начина за отпускане на еднократна парична помощ, приет от ОбС – Крумовград.
Спазвайки разпоредбите на чл. 11, ал. 2 от Правилника за реда и начина за отпускане на еднократна парична помощ на 14.10.2026 г. предложението се внесе за обсъждане в Обществения съвет за упражняване на обществен контрол при осъществяване на дейностите в областта на социалните помощи, създаден  с Решение № 7 от  Протокол №2  от 29.11.2023 год. на ОбС – Крумовград.

Предвид гореизложеното и на основание чл. 17, ал. 1, т. 7, чл. 21, ал. 1, т. 23, чл. 21, ал. 2 от ЗМСМА и чл. 2 от Правилника за реда и начина за отпускане на еднократна парична помощ на ОбС и становище на Обществения съвет за упражняване на обществен контрол за оказване на съдействие и помощ при осъществяване дейностите по социално подпомагане, предлагам Общинския съвет да приеме следното:
Р Е Ш Е Н И Е:

І. ОТПУСКА еднократна парична помощ по реда на Правилника за реда и начина за отпускане на еднократна парична помощ на:
1. Е. Л. М. в размер на 300.00 евро, на основание чл. 2, т. 2 и чл. 4, ал. 3 от Правилника за реда и начина за отпускане на еднократна парична помощ, приет от ОбС – Крумовград.







2. Н. А. М. в размер на 300.00 евро, на основание чл. 2, т. 2 и чл. 4, ал. 3 от Правилника за реда и начина за отпускане на еднократна парична помощ, приет от ОбС – Крумовград.






3. П. М.Ф. в размер на 300.00 евро,  на основание чл. 2, т. 2 и чл. 4, ал. 3 от Правилника за реда и начина за отпускане на еднократна парична помощ, приет от ОбС – Крумовград.






4. Н. Х. И. в размер на 400.00 евро, на основание чл. 2, т. 2 и чл. 4, ал. 3 от Правилника за реда и начина за отпускане на еднократна парична помощ, приет от ОбС – Крумовград.






5. А. М. С. в размер на 300.00 евро, на основание чл. 2, т. 2 и чл. 4, ал. 3 от Правилника за реда и начина за отпускане на еднократна парична помощ, приет от ОбС – Крумовград.                                                                                                                  

6. Р. Х. Х. в размер на 400.00 евро, на основание чл. 2, т. 2 и чл. 4, ал. 3 от Правилника за реда и начина за отпускане на еднократна парична помощ, приет от ОбС – Крумовград.







7. С. Й. М. в размер на 400.00, евро на основание чл. 2, т. 2 и чл. 4, ал. 3 от Правилника за реда и начина за отпускане на еднократна парична помощ, приет от ОбС – Крумовград.

ІІ. ОТКАЗВА да отпусне еднократна парична помощ на:

1. Б. Х. Х. от с. Орех, на основание чл. 2, т. 2 от Правилника за реда и начина за отпускане на еднократна парична помощ, приет от ОбС – Крумовград, поради липса на доказана инцидентно възникнала здравна потребност към момента на разглеждане на заявлението.
2. Ш. Е. У. от с. Подрумче, на основание чл. 8, ал. 1, т. 8 от Правилника за реда и начина за отпускане на еднократна парична помощ, приет от ОбС – Крумовград, тъй като средномесечният доход на член от семейството, получен през последните три месеца, предхождащи месеца на подаване на заявлението-декларация, надвишава линията на бедност, определена за страната.
3. Х. Х. М. от с. Лещарка, на основание чл. 8, ал. 1, т. 8 от Правилника за реда и начина за отпускане на еднократна парична помощ, приет от ОбС – Крумовград, тъй като средномесечният доход на член от семейството, получен през последните три месеца, предхождащи месеца на подаване на заявлението-декларация, надвишава линията на бедност, определена за страната.  
4. М. Х. Ч. от с. Орех, на основание чл. 8, ал. 1, т. 8 от Правилника за реда и начина за отпускане на еднократна парична помощ, приет от ОбС – Крумовград, тъй като средномесечният доход на член от семейството, получен през последните три месеца, предхождащи месеца на подаване на заявлението-декларация, надвишава линията на бедност, определена за страната.

III. Средствата се осигуряват от § 42-14 „Други помощи” по Решение на Общинския съвет.







         
В Н Е С Ъ Л:............./п/.............







                              /Себихан Мехмед/
Изготвил: ………/п/…………  

Шенгюл Мехмед
Гл. специалист „СД“
Съгласувал: ……/п/…………

Мелиха Байрам

Гл. експерт „СД“

Съгласувал: ……/п/…………

Н. Акиф 
Зам. - кмет на Община Крумовград
Съгласувал: ……/п/…………

Д.Чавдарова 

Юрисконсулт в Дирекция „НОП“
